cyanic-selkie/wikianc huggingface dataset:
รายชื่อท่าเรือตู้สินค้าที่มีการจราจรสูงสุด
นี่คือรายชื่อท่าเรือตู้สินค้า (ท่าเรือที่มีท่าบริการตู้สินค้าซึ่งมีความชำนาญในการจัดการสินค้าที่ขนส่งมาในตู้สินค้า) ที่มีการจราจรสูงที่สุดในโลกตามหน่วยตู้สินค้าขนาด 20 ฟุต (twenty-foot equivalent units; TEUs) ที่ขนส่งผ่านทางท่าเรือ ข้อมูลนี้แสดงในหน่วยพันทีอียู
เลื้อยฉก เที่ยวบินระทึก
เรื่องย่อ
หลังเห็นเอ็ดดี คิม หัวหน้าแก๊งอาชญากรรมทำร้ายอัยการสหรัฐจนเสียชีวิตในฮาวาย ฌอน โจนส์ถูกเจ้าหน้าที่เนวิลล์ ฟลินน์พาตัวขึ้นเครื่องบินเพื่อไปให้การในลอสแองเจลิส คิมจึงแอบโหลดลังบรรจุงูพิษจำนวนมากขึ้นเครื่องและตั้งเวลาไว้ให้ลังเปิดเอง นอกจากนี้ยังให้ลูกน้องคนหนึ่งปลอมเป็นพนักงานต้อนรับเพื่อมอบพวงมาลัยที่ฉีดฟีโรโมนกระตุ้นให้งูดุร้ายมากขึ้นแก่ผู้โดยสาร งูออกจากลังหลังเครื่องขึ้นและทำร้ายคู่รักและผู้ที่ใช้ห้องน้ำ ด้านกัปตันแซมไปตรวจดูระบบไฟฟ้าที่ขัดข้อง แต่ถูกงูกัดจนตาย ริก ผู้ช่วยนักบินคิดว่าแซมเสียชีวิตจากภาวะหัวใจล้ม จึงทำหน้าที่นักบินแทน
ต่อมาริกถูกงูทำร้ายและพลาดไปถูกปุ่มปล่อยหน้ากากออกซิเจน ทำให้งูจำนวนมากร่วงลงมาทำร้ายผู้โดยสาร บางส่วนที่รอดชีวิตหนีไปที่หัวเครื่องและใช้กระเป๋ากั้น แต่เครื่องบินดิ่งหัวลงทำให้รถเข็นอาหารวิ่งมาชนกระเป๋า ผู้โดยสารจึงหนีขึ้นไปชั้นเฟิสต์คลาสก่อนจะกั้นบันไดด้วยแพชูชีพ ริกกลับมาควบคุมเครื่องได้และให้ฟลินน์ไปกู้ระบบหมุนเวียนอากาศ ฟลินน์ติดต่อแฮร์ริส เจ้าหน้าที่ FBI บนภาคพื้นดินให้ติดต่อดร. ไพรซ์ ผู้เชี่ยวชาญด้านพิษงู ไพรซ์ตรวจสอบภาพแล้วเชื่อว่าพ่อค้างูในลอสแองเจลิสเป็นผู้ก่อเหตุ แฮร์ริสจึงไปหาพ่อค้างู ทั้งสองฝ่ายยิงต่อสู้กันก่อนพ่อค้างูจะถูกงูกัด พ่อค้างูยอมบอกข้อมูลทั้งหมดให้แฮร์ริสเพื่อแลกกับยาต้านพิษงู แฮร์ริสสั่งให้พ่อค้างูนำยาต้านพิษออกมาเพื่อเตรียมให้แก่ผู้โดยสารบนเครื่อง และออกหมายจับคิมในข้อหาฆ่าคนตายและพยายามฆ่า
ฟลินน์พบว่าริกตายแล้วและในห้องนักบินยังมีงูอยู่เป็นจำนวนมาก ทรอย บอดีการ์ดของแคลเรนซ์ ผู้โดยสารคนหนึ่งบนเครื่องทำหน้าที่นำเครื่องลงเพราะเคยมีประสบการณ์ในการเล่นเกมจำลองการบิน ฟลินน์ให้ทุกคนเตรียมพร้อมก่อนจะยิงหน้าต่างเครื่องบินให้แตกเพื่อให้งูถูกความดันอากาศดูดออกไป ฟลินน์และทรอยนำเครื่องลงได้สำเร็จและพาผู้โดยสารทุกคนออกจากเครื่อง ขณะออกจากเครื่อง ฌอนถูกงูกัดที่หน้าอก แต่ฟลินน์ใช้ปืนยิงงู ฌอนไม่ได้รับบาดเจ็บเพราะสวมเสื้อกันกระสุนอยู่ ภาพยนตร์จบลงเมื่อฌอนและฟลินน์ไปที่บาหลี และฌอนสอนฟลินน์โต้คลื่น
แซรอสดวงอาทิตย์ที่ 122
แซรอสชุดที่ 122 ของสุริยุปราคา เกิดขึ้นที่โหนดลงของดวงจันทร์ แต่ละเหตุการณ์เกิดขึ้นห่างกัน 18 ปี 11 วัน มีสุริยุปราคาในชุดแซรอสนี้ทั้งหมด 70 ครั้ง ประกอบด้วยสุริยุปราคาบางส่วน 8 ครั้ง สุริยุปราคาเต็มดวง 3 ครั้ง สุริยุปราคาผสม 2 ครั้ง สุริยุปราคาวงแหวน 37 ครั้ง และสุริยุปราคาบางส่วน 20 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี พ.ศ. 1534 - พ.ศ. 2778 กินเวลาทั้งสิ้น 1,244 ปี
แซรอสดวงอาทิตย์ที่ 122 นี้เชื่อมโยงกับแซรอสดวงจันทร์ที่ 115
อุปราคาเงามืด
อุปราคาเงามืด (วงแหวน เต็มดวง และผสม) สามารถจำแนกได้เป็น 1) แบบศูนย์กลาง (สองเขต—แกนกรวยเงาทอดตัวลงบนโลก เงามืดหรือเงาวงแหวนตกลงบนพื้นผิวโลกทั้งหมด บนภาคพื้นจึงมีทั้งเขตด้านเหนือและใต้), 2) แบบศูนย์กลาง (หนึ่งเขต—แกนกรวยเงาทอดตัวลงบนโลก แต่เงามืดหรือเงาวงแหวนตกลงบนพื้นผิวโลกเพียงส่วนหนึ่ง บนภาคพื้นจึงมีเพียงเขตเดียว) หรือ 3) แบบไม่ศูนย์กลาง (หนึ่งเขต—แกนกรวยเงาไม่ทอดตัวลงบนโลก แต่มีขอบด้านหนึ่งของเงามืดหรือเงาวงแหวนตกลงบนพื้นผิวโลก จึงทำให้มีเพียงเขตเดียวและไร้แนวคราส) โดยการแจกแจงทางสถิติของการจำแนกเหล่านี้ในแซรอสดวงอาทิตย์ที่ 11 ดังปรากฏในตาราง
29 มิถุนายน
วันที่ 29 มิถุนายน เป็นวันที่ 180 ของปีปกติสุรทินที่วันแรกเป็นวันเสาร์ (วันที่ 181 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 185 วันในปีนั้น
มหายุคนีโออาร์เคียน
มหายุคนีโออาร์เคียน (Neoarchean) เป็นยุคสุดท้ายแห่งบรมยุคอาร์เคียน อยู่ระหว่าง 2,800 ล้านปีมาแล้วถึง 2,500 ล้านปีมาแล้ว ในยุคนี้มีโพรแคริโอต ชนิดที่เป็นจุดเด่นคือ สโตรมาโตไลต์ ซึ่งเปลี่ยนคาร์บอนไดออกไซด์ เป็น ออกซิเจน ทำให้มีออกซิเจนมากขึ้นเรื่อยๆ แต่ก็ยังไม่เพียงพอต่อการหายใจ เพราะมีออกซิเจนเพียง 0.2%
ทางหลวงแผ่นดินหมายเลข 1088
ทางหลวงแผ่นดินหมายเลข 1088 [แยกทางหลวงหมายเลข 108 (ออบหลวง)-แม่ซา] เป็นถนนทางขึ้นเขาสูงชันแต่ไม่มากนัก โดยเริ่มต้นจากสวนสนบ่อแก้ว อำเภอแม่แจ่ม จังหวัดเชียงใหม่ บ้านแม่นาจร และสิ้นสุดที่บ้านวัดจันทร์ ช่วงสวนสนบ่อแก้ว-บ้านแม่นาจร เป็นถนนลาดยางช่วงบ้านแม่นาจร-บ้านวัดจันทร์ เป็นทางลูกรังจนไปบ้านวัดจันทร์ ถนนขนาด 2 ช่องจราจรตลอดสาย
หลุยส์ กอสเซ็ตต์ จูเนียร์
หลุยส์ แคเมรอน กอสเซ็ตต์ จูเนียร์ (Louis Cameron Gossett Jr.; เกิด 27 พฤษภาคม ค.ศ. 1936) เป็นนักแสดงชาวอเมริกัน เกิดในบรุกลิน นครนิวยอร์ก เขาเริ่มแสดงขณะอายุ 17 ปี ในละครเวทีของโรงเรียนอย่าง ยูแคนต์เทกอิตวิธยู หลังจากนั้นเขาก็ผ่านการออดิชันในละครบรอดเวย์เรื่อง เทกอะไจแอนต์สเต็ป กอสเซ็ตต์ได้แสดงละครเวที หนึ่งในนั้นรวมถึงเรื่อง เพื่อฝัน...ไม่มีวันยอมแพ้ ในปี 1959 และยังเปิดตัวทางจอเงินในภาพยนตร์ฉบับดัดแปลงปี 1961 จากนั้นเขาก็ปรากฏในภาพยนตร์และโทรทัศน์มากมายเช่นเดียวกับการออกเพลง ในปี 1977 กอสเซ็ตต์ได้รับการยอมรับอย่างกว้างขวางในละครสั้นยอดนิยมอย่าง รูตส์ ซึ่งทำให้เขาได้รับรางวัลไพรม์ไทม์เอมมี สาขานักแสดงนำชายดีเด่นสำหรับการปรากฏเพียงครั้งเดียวในละครชีวิตหรือตลก
หกตกไม่แตก
หกตกไม่แตก เป็นละครซิตคอม ทางช่อง 7ที่ออกอากาศตั้งแต่วันที่ 9 ธันวาคม พ.ศ. 2538 จนถึง 2 พฤศจิกายน พ.ศ. 2539 สร้างโดยค่าย เอ็กแซ็กท์ เป็นครั้งแรกของประวัติศาสตร์ของวงการซิตคอมไทย ที่นำวงยูเอชที มาเล่นละครเรื่องนี้ ซึ่งในแต่ละตอนเพลงไตเติลจบมักจะมีรูปแบบไม่ซ้ำกัน ถือว่าเป็นมิติใหม่แห่งวงการซิตคอมไทย
หลุยส์ กอสเซ็ตต์ จูเนียร์
กอสเซ็ตต์ยังได้แสดงภาพยนตร์และโทรทัศน์ที่มีชื่อเสียงหลายเรื่อง ในปี 1982 การแสดงของเขาจากบทพันจ่าตรี เอมีล โฟลีย์ ในภาพยนตร์เรื่อง สุภาพบุรุษลูกผู้ชาย ทำให้เขาได้รับรางวัลออสการ์ สาขานักแสดงสมทบชายยอดเยี่ยม และกลายเป็นนักแสดงผิวดำคนแรกที่ได้รับรางวัลในสาขานี้ ในงานประกาศรางวัลเอมมี เขายังคงได้รับการเสนอชื่อเข้าชิงจากการแสดงในเรื่อง เดอะเซนทรีคอลเลกชันพรีเซนส์เบนเวรีน: ฮิสรูตส์ (1978), พาล์มเมอส์ทาวน์, ยู.เอส.เอ. (1981), ซาดาต (1983), อะแกเธอริงออฟโอลด์เมน (1987), ทัชด์บายแอนแองเจิล (1997) และ ศึกซูเปอร์ฮีโร่พันธุ์มหากาฬ (2019) เขายังได้รับรางวัลและถูกเสนอชื่อเข้าชิงในงานประกาศรางวัลอื่น ๆ ซึ่งรวมถึงรางวัลลูกโลกทองคำ, แบล็กรีลอะวอดส์ และเอ็นเอเอซีพีอิมเมจอะวอดส์ นอกจากนั้นเขายังเป็นที่รู้จักจากบทพันเอก แชปปี ซินแคลร์ ในภาพยนตร์ชุดทางโทรทัศน์เรื่อง ไอรอนอีเกิล (1986–1995)
จักรพรรดิหงอู่
วัยเยาว์
จูหยวนจาง (朱元璋) เป็นพระนามเดิมของ จักรพรรดิหงอู่ ผู้สถาปนาราชวงศ์หมิงของจีน เกิดในครอบครัวชาวนาที่หมู่บ้านกูจวง ตำบลจงหลี อำเภอเหาโจว มณฑลอันฮุย เมื่อ พ.ศ. 1871 (ค.ศ. 1328) บิดามีชื่อว่า จูซื่อเจิน มารดามีชื่อว่า เฉินสี ในวันที่เขาเกิดนั้นมีเรื่องเล่าว่าพ่อไปตักน้ำได้พบผ้าแพรแดงผืนหนึ่งซึ่งคนในหมู่บ้านต่างเห็นว่าเป็นมงคลนิมิต จูซื่อเจินจึงตั้งชื่อบุตรชายคนนี้ให้มีชื่อว่า "จูหยวนจาง" แปลว่า "แผ่นหยกชั้นเลิศ" และยังมีชื่อรองอีก คือ "จูฉงปา" แปลว่า "แปดซ้ำสอง" หรือ "จูปาปา" แปลว่า "แปดแปด"
หลุยส์ กอสเซ็ตต์ จูเนียร์
กอสเซ็ตต์ปรากฏในภาพยนตร์อีกหลายเรื่อง รวมถึง เดอะแลนด์ลอร์ด ของฮัล แอชบี (1970), สกินเกม ของพอล โบการ์ต (1971), ทราเวลส์วิธมายแอนต์ ของจอร์จ คูเกอร์ (1972), เดอะลาฟฟิงโพลิสแมน ของสจวร์ต โรเซนเบิร์ก (1974), เดอะไวต์ดอว์น ของฟิลิป คอฟแมน (1974), ขุมทรัพย์สะดือทะเล ของปีเตอร์ เยตส์ (1977), เอเนมีไมน์ ของว็อล์ฟกัง เพเทอร์เซิน (1985), เดอะพรินซิเพิล ของคริสโตเฟอร์ เคน (1987), พันนิชเชอร์ พันธุ์ดุไม่จืด ของมาร์ก โกลด์แบลตต์ (1989) และ พลิกนรกนักรบเล็ก ๆ ของแดเนียล เพตรี เช่นเดียวกับการปรากฏทางโทรทัศน์ในเรื่อง โบนันซา (1971), เดอะเจฟเฟอร์ซันส์ (1975), อเมริกันเพลย์เฮาส์ (1990), สตาร์เกต เอสจี1 (2005), โคตรเจ้าพ่อเหนือทรชน (2013) และ เดอะบุ๊คออฟนิโกรส์ (2015) เขายังมีผลงานทางวิดีโอเกมส์ โฆษณา และยังคงรับงานแสดงละครเวที
หกตกไม่แตก
ตัวละครหลัก
หนุ่มนิติศาสตร์ ช่างความคิดมีเหตุผล จอมวางแผนและมีภาวะผู้นำ จริงใจ ชอบช่วยเหลือคนอื่น ดูเป็นผู้ใหญ่และคอยประสานเพื่อนในบ้านให้เข้าใจและอยู่ร่วมกัน ในวงดนตรีของเขาและเพื่อนๆที่ชื่อ "หกตกไม่แตก" นั้น ตำแหน่งหลักคือ เบส และหัวหน้าวง (ตำแหน่งรองคือ กีต้าร์ และ คีย์บอร์ด) หนุ่มลูกครึ่งลูกคุณหนูเรียนบริหารธุรกิจ ชอบมักทำอะไรเอาแต่ใจ แต่เวลาเพื่อนขอร้องอะไรมักจะไม่ขัดใจ พอลมีรถโฟล์คเต่าสีชมพูคู่ใจที่มักจะขับรถพาเพื่อนๆในแก๊งค์หกตกไม่แตกไปมหาลัยหรือไปผจญภัยนอกบ้านเสมอ ตำแหน่งหลักในวงคือ คีย์บอร์ด (ตำแหน่งรองคือ กลอง ตอนที่เจตขึ้นไปร้องนำ) หนุ่มกะล่อนเรียนนิเทศบ้านมีเงิน มักชอบเสียงดังโวยวายหรือทำอะไรที่เพื่อนๆในบ้านมองว่างี่เง่าจนนำเรื่องวุ่นๆตามมา มักมีปากเสียงคู่หูคู่กัดกับพอล แต่เจตเป็นคนที่สู้คนครั้งหนึ่งเขาเคยช่วยนัทต่อยพี่บิ๊กจนคว่ำ ตอนที่พี่บิ๊กเข้ามาทำร้ายนัทเนื่องด้วยเรื่องหึงหวงน้องอ้อน (ในตอนกิ้งก่าอ้อนรัก) เจตมีตำแหน่งหลักในวงคือ กลอง หนุ่มผมยาวอารมณ์ศิลปินเรียนคณะศิลปกรรมฯ มักพูดน้อยมีโลกส่วนตัวสูง เป็นคนที่เป็นผู้ใหญ่รองจากนัท จึงไปด้วยกันได้ มีคำพูดติดปาก "ไร้สาระที่สุด" เวลาเพื่อนในกลุ่มก่อเรื่องวุ่นวายตามมา แม้บางเรื่องเขาเองก็เป็นคนร่วมก่อ กันได้ไปเรียนภาษาอังกฤษที่เมืองนอกช่วงหนึ่ง แล้วจึงกลับมา ตำแหน่งหลักในวงคือ กีต้าร์ลีด หนุ่มเชียงใหม่ท่าทางซื่อๆมาเรียนสาขาโภชนาการ ในมหาลัยเมืองกรุง ทำให้เขาพบกับเพื่อนแก๊งค์หกตกไม่แตก เป็นพ่อครัวประจำบ้าน มีความใฝ่ฝันอยากเปิดร้านอาหารของตัวเอง เป็นคนไม่ค่อยมีปากเสียง รักความสะอาด ขี้บ่นบ้างบางที   ตำแหน่งหลักในวงคือ กีต้าร์ริธึ่มและลีด หนุ่มแว่นเรียนคณะวิทยามาดเด็กเรียน เป็นคนหัวอ่อนเพื่อนเฮไหนเฮตาม ชอบคิดค้นหรือมีมุมมองอะไรแปลกจนเพื่อนมองว่าเพี้ยน จึงถูกเพื่อนๆในบ้านแกล้งประจำ แม้เจ้าตัวจะไม่พอใจก็ตาม วิทย์เป็นตัวละครไม่กี่ตัวในเรื่องที่เรื่องราวที่เกิดกับเขามีทั้งเรื่องรัก ที่สมหวังและผิดหวัง เหตุการณ์ประหลาด วิทย์มีรักที่ประทับใจสองคนคือ คือ โรส สาวแว่นช่างคิดมากเพื่อนของพอล และ ติ๊ตตี่ สาวแก่นแก้วหลานน้ายาที่ตอนนี้ไปเรียนต่อที่อเมริกา ตำแหน่งหลักในวงคือ นักร้องนำเสียงหลัก (ตำแหน่งรองคือ กีต้าร์ริธึ่ม และ คีย์บอร์ด ตอนที่พอลไปตีกลอง)
เรื่องราว
แก๊งค์หกตกไม่แตก ประกอบด้วย นัท พอล เจต กัน เป็ด วิทย์ เป็นเด็กวัยรุ่นต่างจังหวัดย้ายมาอยู่กรุงเทพ เพราะสอบเอ็นท์ทรานซ์ติดที่กรุงเทพ โดยอาศัยอยู่ในบ้านของน้าเดชน้ายา น้าเดชมักจะเป็นคู่ปรับของ 6 หนุ่มประจำ แต่น้ายามักจะเข้าข้างเด็กๆ เสมอ และเกิดเรื่องราวต่างๆมากมายในบ้านหลังนี้
จักรพรรดิหงอู่
วัยเยาว์
ในปี พ.ศ. 1881 (ค.ศ. 1338) เกิดโรคระบาดซ้ำเติมความแห้งแล้งที่มีติดต่อกันนานหลายปี จูซื่อเจินกับนางเฉินสีและพี่ชายคนโตจูจ้งซื่อได้เสียชีวิตลง เพื่อนบ้านที่พอมีฐานะเกิดความสงสารจึงแบ่งที่ดินให้ใช้ฝังศพคนทั้งสาม จากนั้นบุตรที่เหลือจึงแยกย้ายเร่ร่อนไปรับจ้างหาเลี้ยงชีพ จูหยวนจางจำต้องไปบวชเป็นเณรที่วัดหวางเจวี๋ยซื่อ แต่ภัยแล้งที่มีติดต่อกันอย่างยาวนานทำให้วัดเองประสบปัญหาไม่น้อย พระและเณรในวัดต่างต้องออกธุดงค์ไปเที่ยวภิกขาจารต่างถิ่นซึ่งรวมถึงเณรจูหยวนจางด้วยเช่นกัน จนถึง พ.ศ. 1891 จึงได้บวชเป็นพระแต่บวชได้เพียงสี่ปีก็สึกออกมาเนื่องจากในขณะนั้นเกิดขบวนการหลายกลุ่มขับไล่จักรวรรดิมองโกลออกไปจากแผ่นดินจีน จูหยวนจางจึงไปร่วมกับสาวกลัทธิบัวขาว ของกัวจื่อซิง (郭子兴) ซึ่งใช้เมืองเหาโจวเป็นที่มั่นก่อ กบฏโพกผ้าแดงโค่นล้มราชวงศ์หยวน
เริ่มการโจมตี
กัวจื่อซิงเห็นแววความสามารถของเขาจึงได้ยกหม่าชิวเซียงธิดาบุญธรรมให้เป็นภรรยา ในปี พ.ศ. 1895 จูหยวนจางปฏิบัติงานอย่างเข้มแข็งมีผลงานโดดเด่นกว่าผู้อื่นจึงได้รับเลื่อนตำแหน่งอย่างรวดเร็ว แต่ทำให้ถูกกัวจื่อซิงกับบุตรชายระแวงอยู่เสมอ ครั้งหนึ่งกัวจื่อซิงจับเขาไปขังแต่หม่าชิงเซียงกับมารดาไปอ้อนวอนขอจึงได้รับการปล่อยตัว จูหยวนจางจึงตัดสินใจพาภรรยากลับไปอยู่ที่ตำบลจงหลีบ้านเกิดและได้ชักชวนเพื่อนในวัยเยาว์กับคนอื่น ๆ จัดตั้งกองกำลังเป็นของตนเอง จาก 700 คนก็เพิ่มจำนวนมากกว่า 20,000 คนภายในระยะเวลา 2 ปี
กำเนิดราชวงศ์หมิง
เมื่อวันที่ 28 กรกฎาคม พ.ศ. 1910 (ค.ศ. 1367) จูหยวนจางยกทัพบุกถึงนครต้าตูเมืองหลวงของราชวงศ์หยวน จักรพรรดิซุ่นตี้เห็นเหลือกำลังที่จะรับมือจึงพาเหล่าพระญาติพระวงศ์และชาวมองโกลหนีออกนอกด่านไปอยู่ที่เมืองซ่างตู วันที่ 2 เดือน 8 จึงได้เปลี่ยนชื่อเมืองเป็นเป่ยผิง ประกาศตั้งราชวงศ์ต้าหมิง สถาปนาตนเองขึ้นเป็นฮ่องเต้ทรงพระนามว่าหมิงไท่จู่ (明太祖）ใช้ศักราชประจำพระองค์ว่าหงอู่ หรือหงอู่（洪武) และใช้ตลอดชื่อรัชสมัยนี้ตลอดพระชนม์ชีพ ถือว่าเป็นจักรพรรดิจีนพระองค์แรกทีไม่เปลี่ยนชื่อศักราชทุกปีตามแบบจักรพรรดิ์สมัยก่อน ๆ จนเป็นธรรมเนียมให้จักรพรรดิสมัยถัด ๆ มาปฏิบัติตามจนถึงล้มล้างระบอบจักรพรรดิไป เปลี่ยนชื่อเมืองอิ้งเทียนเป็นหนานจิงใช้เป็นเมืองหลวง นอกจากนั้นโปรดให้โอรสเป็นหวาง (อ๋อง) ไปครองเมืองต่าง ๆ เพื่อความมั่นคงของราชวงศ์ คือ ตั้งองค์ชายจูเพียวเป็นไท่จือ องค์ชายจูตี้เป็นเยียนหวางครองเมืองเป่ยผิง องค์ชายจูเฉวียนเป็นหนิงหวางครองเมืองต้าหนิง องค์ชายจูกุ้ยเป็นไต้หวางครองเมืองต้าถง องค์ชายจูกังเป็นจิ้นหวางครองเมืองไท่หยวน องค์ชายฝู่เป็นฉีหวางครองเมืองชิงโจว องค์ชายจูส่วงเป็นฉินหวางครองเมืองซีอาน องค์ชายจูอิงเป็นซู่หวางครองเมืองกานซู หมิงไท่จู่ได้ดำเนินการฟื้นฟูเศรษฐกิจ และสังคม ด้วยความประหยัดมัธยัสถ์ ผ่อนปรน แก่ประชากรส่วนใหญ่ และทรงศึกษาถึงความล้มเหลวของราชวงศ์ต่าง ๆ ในอดีตเห็นว่าภัยสำคัญเกิดจากการที่ขันทีเข้าแทรกแซงการบริหารราชการ จึงมีพระราชโองการให้จารึกแผ่นเหล็กประกาศห้ามขันทีเข้ายุ่งเกี่ยวกับการบริหารราชการ ผู้ฝ่าฝืนกำหนดโทษประหารสถานเดียว นอกจากนั้นยังได้ลดบทบาทของอัครเสนาบดีรวบอำนาจไว้ที่พระองค์ฎีกาและข้อราชการต่าง ๆ ต้องถวายถึงพระองค์โดยตรง อัครเสนาบดีเป็นเพียงผู้รับราชโองการไปดำเนินการ ในด้านทหารการเลื่อนลดปลดย้ายแม่ทัพนายกองก็ต้องผ่านการพิจารณาจากพระองค์โดยตรง นอกจากนั้นพระองค์ยังได้จัดตั้งจินอีเว่ย (กองกำลังทหารเกราะทอง)ให้เป็นกองกำลังพิเศษคอยถวายอารักขาและสอดแนมความเคลื่อนไหวของขุนนางและราษฎร เรียกได้ว่าพระองค์กุมอำนาจเบ็ดเสร็จเด็ดขาดอย่างแท้จริง ในรัชกาลของพระองค์กล่าวกันว่าทรงประหารขุนนางทั้งฝ่ายทหารและพลเรือนรวมทั้งผู้เกี่ยวข้องหากสงสัยว่าจะเป็นภัยต่อราชบัลลังก์กว่าห้าหมื่นคน โดยเฉพาะปลายรัชกาลหลังจากที่สถาปนาองค์ชายจูหยุนเหวิน（朱 允文）พระราชนัดดาเป็นไท่จือแทนองค์ชายจูเพียว (朱標) พระบิดาที่สิ้นพระชนม์ไปก่อน แม่ทัพหลายคนต้องถูกประหารเนื่องจากเกรงจะเป็นภัยในอนาคต ไม่เว้นแม้แต่แม่ทัพสีต๋าหรือฉีต๊ะผู้เคยออกรบเคียงบ่าเคียงไหล่กับพระองค์แต่การตัดสินพระทัยของพระองค์กลับส่งผลร้ายมาให้ความมั่นคงของพระราชนัดดาอย่างแรงในภายหลัง
สวรรคต
จักรพรรดิหงอู่ทรงครองราชย์สมบัติเป็นเวลายาวนานถึง 30 ปี เสด็จสวรรคตในปี พ.ศ. 1941 (ค.ศ. 1398) สิริพระชนมพรรษา 70 พรรษา พระบรมศพได้รับการเชิญไปประดิษฐานไว้ที่สุสานหลวงหมิงเซี่ยว เชิงเขาจื่อจินซาน ชานกรุงหนานจิง
ศูนย์ควบคุมโรคติดต่อสหรัฐ
ศูนย์ควบคุมโรคติดต่อสหรัฐอเมริกา (The United States Centers for Disease Control and Prevention, U.S. CDC) หรือ ศูนย์ควบคุมโรคติดต่อ (CDC) เป็นองค์กรสุขภาพระดับชาติของสหรัฐอเมริกา เป็นหน่วยงานของรัฐบาลกลางสหรัฐ สังกัดกระทรวงสุขภาพและบริการมนุษย์ มีสำนักงานใหญ่อยู่ที่เมืองแอตแลนตา รัฐจอร์เจีย
องค์กรนี้มีเป้าหมายหลักเพื่อดูแลสุขภาพและความปลอดภัยของสาธารณะผ่านการควบคุมและป้องกันโรค การบาดเจ็บ และความพิการ ทั้งในสหรัฐ และทั่วโลก
กุมารทอง
กุมารทอง เป็นความเชื่อทางไสยศาสตร์ของไทยเกี่ยวกับจิตวิญญาณ ที่มาของกุมารทองมาจากการเลี้ยงภูตผีปีศาจไว้ใช้งาน โดยกุมารทองจะเป็นวิญญาณของเด็กผู้ชาย หากเป็นวิญญาณผู้หญิงที่คนเลี้ยงไว้จะเรียกว่า "โหงพราย"
กุมารทองนั้นแรกเริ่มเดิมทีมาจากวิญญาณของเด็กที่ตายในท้องแม่หรือที่เรียกว่าตายทั้งกลม ผู้มีวิชาอาคมจะไปนำพาวิญญาณเด็กนั้นมาเลี้ยงไว้เป็นลูก จากหลักฐานที่พบในเอกสารโบราณระบุถึงการทำกุมารทองสรุปว่า ต้องหาศพที่ตายทั้งกลม แล้วประกอบพิธีกรรมผ่าเอาศพทารกในท้องนั้นมาย่างไฟให้แห้งสนิทก่อนรุ่งอรุณ แล้วจึงลงรักปิดทองให้ทั่ว ด้วยเหตุนี้จึงเรียกว่ากุมารทอง ต่อมาสภาพสังคมและวัฒนธรรมพัฒนาไปมากขึ้น ทำให้ไม่สามารถสร้างกุมารทองจากศพทารกจริง ๆ ได้ จึงได้มีการดัดแปลงกรรมวิธีการสร้างกุมารทองขึ้น โดยใช้ดินเจ็ดป่าช้าบ้าง ไม้รักซ้อนหรือไม้มะยมบ้าง ไปจนถึงโลหะ มาสร้างเป็นรูปกุมาร แล้วปลุกเสกตั้งจิต ตั้งธาตุทั้ง 4 และเรียกอาการสามสิบสองให้บังเกิดเป็นจิตวิญญาณของเด็กขึ้นมา
กุมารทองปัจจุบันนิยมสร้างเป็นรูปเด็ก ลักษณะเป็นเด็กไว้จุก นุ่งโจงกระเบนอย่างโบราณ กลายเป็นเครื่องรางของขลัง เชื่อกันว่าเสมือนมีวิญญาณเด็กอยู่ในรูปกุมารนั้น ผู้บูชาต้องเลี้ยงดูเหมือนลูกของตน ต้องให้ข้าวน้ำเซ่นสรวงและต้องเรียกให้กินข้าวด้วย กล่าวกันว่าหากปฏิบัติดูแลดีกุมารทองก็จะช่วยค้ำคูณ อาทิ ช่วยคุ้มครองป้องกันเจ้าของและครอบครัวจากสิ่งไม่ดีทั้งหลาย ช่วยให้ทำมาค้าขึ้น ไปจนถึงเตือนภัยล่วงหน้าอีกด้วย และจะคอยติดตามเฝ้าระวังบ้านเรือนจากโจรผู้ร้ายและศัตรูไม่ให้มากล้ำกราย ปัจจุบันผู้บูชานิยมไหว้ด้วยน้ำแดง เรื่องราวของกุมารทองถูกกล่าวถึงใน วรรณคดีไทย เช่น ขุนช้างขุนแผน บ้างก็นับลูกกรอก เป็นกุมารทองด้วย
เครื่องรางอีกประเภทหนึ่งที่คล้ายกันคือรักยม ทั้งกุมารทองและรักยมปัจจุบันยังมีผู้นิยมบูชากันอยู่ไม่น้อยในสังคมไทย
ลูกเทพ
ลูกเทพ คือ สินค้าไสยศาสตร์ในประเทศไทย เป็นตุ๊กตารีบอร์น ซึ่งผู้ศรัทธาเลี้ยงดูเหมือนลูก โดยเชื่อว่า สิ่งเหนือธรรมชาติที่สิงสู่อยู่ในตุ๊กตาจะดลบันดาลโชคลาภสวัสดิภาพต่าง ๆ ให้ กระแสเริ่มจาก "หมอแม็ค ขั้นเทพ" ในปี 2558
ตุ๊กตานี้มีขนาดตั้งแต่ 8 นิ้วขึ้นไปจนเท่าเด็กอายุ 7 ปี มักทำจากไวนิล อัดนุ่นและใส่เมล็ดธัญพืชข้างในเพื่อถ่วงน้ำหนักและเป็นเคล็ดสื่อถึงความอุดมสมบูรณ์ จากนั้น แต่งหน้า ทำผม ลงอักขระที่หน้าผาก แต่งตัวให้สวยงาม รวมถึงปลุกเสก บางครั้งเพิ่มมูลค่าโดยอ้างว่า มีเทพสิงสถิต
ผู้ศรัทธาเชื่อว่า ลูกเทพคือตุ๊กตาที่มีชีวิต แต่ต่างจากกุมารทอง เพราะกุมารทองต้องเอาไว้บนหิ้ง ต้องถวายน้ำแดง และต้องใส่ชุดไทย ส่วนลูกเทพมีสิ่งเหนือธรรมชาติสิงสู่อยู่ในตุ๊กตา ผู้ศรัทธาเลี้ยงตุ๊กตาได้เหมือนลูก เช่น พาไปเที่ยวต่าง ๆ นานา ปัจจุบัน ลูกเทพมีราคาตั้งแต่ไม่กี่พันบาทไปจนถึงหลายหมื่นบาท
แอนดรอมิดา
แอนดรอมิดา (Andromeda) เป็นนางในตำนานเทพปกรณัมกรีกผู้ซึ่งถูกตรึงโซ่ไว้กับหินเพื่อเป็นเครื่องสังเวยแก่สัตว์ประหลาดแห่งท้องทะเลและได้รับการช่วยเหลือโดยวีรบุรุษเพอร์ซิอัส (Perseus) ผู้ซึ่งนางได้สมรสด้วยในภายหลัง
ตามตำนานของกรีกนั้นเจ้าหญิงแอนดรอมิดาเป็นธิดาของกษัตริย์ซีฟิอัส (Cepheus) กับราชินีแคสซิโอเปีย (Cassiopeia) แห่งอาณาจักรเอธิโอเปีย (ในตำนาน) เพราะมีพระราชชนนีเป็นคนคุยโวมาก เทพเจ้าแห่งท้องทะเลจึงส่งสัตว์มหายักษ์ ซีตัส (Sea Monster, Cetus) อสุรกายผู้มีร่างน่าเกลียดมาบันดาลคลื่นลม พายุกระหน่ำน้ำท่วมกรุงเอธิโอเปียอย่างหนักหน่วง วิธีเดียวที่จะแก้วิกฤตการณ์นี้ได้ คือ กษัตริย์ซีฟีอัสต้องเสียดวงใจอันเป็นที่รักยิ่งคือราชธิดา ส่งไปสังเวยสัตว์มหายักษ์ซีตัส เพื่อความผาสุกของประชากร กษัตริย์ซีฟีอัสจึงตัดใจเอาราชธิดาไปผูกติดไว้ที่ก้อนหินชายทะเลให้ซีตัสจัดการตามต้องการ
เจ้าหญิงแอนดรอมิดาถูกล่ามโซ่ไว้เพื่อรอเป็นอาหารของปิศาจในทะเล และเธอก็ได้รับความช่วยเหลือจากเพอร์ซิอัส (วีรบุรุษผู้เพิ่งกลับจากการพิชิตกอร์กอน - ปิศาจเมดูซา)
ซึ่งต่อมาเจ้าหญิงแอนดรอมิดาได้แต่งงานกับเพอร์ซิอัส มีลูกด้วยกัน 7 คน (ชาย 6 หญิง 1) บุตรชายคนหนึ่งชื่อเพอร์ซีส (Perses) ซึ่งตามตำนานเล่าว่าเป็นบรรพบุรุษของชาวเปอร์เซีย
โรเบร์โต เปเรย์รา
โรเบร์โต มักซิมิเลียโน เปเรย์รา (Roberto Maximiliano Pereyra; เกิด 7 มกราคม ค.ศ. 1991) เป็นนักฟุตบอลอาชีพชาวอาร์เจนตินา ปัจจุบันเล่นให้กับวอตฟอร์ดในพรีเมียร์ลีก เขาถนัดเท้าขวาและเล่นได้ทั้งตำแหน่งกองกลางและกองหน้า นอกจากนี้ยังเล่นได้หลายตำแหน่ง เช่น ปีกซ้าย ปีกขวา กองกลางตัวรุก กองกลางตัวรับ และกองหน้าตัวต่ำ
เขาเริ่มต้นอาชีพกับริเบร์เปลต ก่อนที่จะย้ายไปอูดีเนเซเมื่อปี ค.ศ. 2011 ต่อมาเขาถูกปล่อยยืมตัวให้กับยูเวนตุสเมื่อปี ค.ศ. 2014 และย้ายไปถาวรเมื่อปี ค.ศ. 2015 พร้อมทั้งชนะเลิศเซเรียอาสองสมัยติดต่อกัน โดยช่วงนั้นเขาได้พัฒนาการเล่นของตนเองให้ดีขึ้นอย่างสม่ำเสมอ และเมื่อปี ค.ศ. 2016 เขาได้ย้ายไปร่วมทีมวอตฟอร์ด
เปเรย์ราได้เล่นให้กับทีมชาติอาร์เจนตินาในการแข่งขันโกปาอาเมริกา 2015 โดยทีมได้รับรางวัลรองชนะเลิศหลังจบการแข่งขัน
เกียรติประวัติ
ยูเวนตุส
คณะนิติศาสตร์ มหาวิทยาลัยสงขลานครินทร์
คณะนิติศาสตร์ มหาวิทยาลัยสงขลานครินทร์ (อังกฤษ: Faculty of Law, Prince of Songkla University) ได้รับการจัดตั้งเป็นหน่วยงานภายในจากสภามหาวิทยาลัยสงขลานครินทร์ เมื่อปี พ.ศ. 2546 เป็นคณะลำดับที่ 10 ที่ตั้งในวิทยาเขตหาดใหญ่ เป็นคณะนิติศาสตร์ของมหาวิทยาลัยของรัฐแห่งแรกในภาคใต้ที่เปิดสอนหลักสูตรนิติศาสตรบัณฑิต
ประวัติ
การจัดตั้งคณะนิติศาสตร์ขึ้นในมหาวิทยาลัยสงขลานครินทร์เป็นการตอบสนองข้อแนะนำของคณะกรรมการส่งเสริมกิจการมหาวิทยาลัยสงขลานครินทร์ ที่ต้องการให้มีสาขาวิชานี้ในมหาวิทยาลัยของรัฐในภาคใต้ เพื่อตอบสนองความต้องการการศึกษาวิชาชีพด้านกฎหมายของประชาชนในภาคใต้และเพื่อยกระดับวิชาชีพกฎหมายให้มีมาตรฐานทางวิชาการและเพื่อผลิตบัณฑิตทางด้านกฎหมายที่มีคุณภาพ
คณะกรรมการพัฒนามหาวิทยาลัยและคณะกรรมการส่งเสริมกิจการ มหาวิทยาลัยสงขลานครินทร์ เห็นชอบและสนับสนุนให้มีคณะนิติศาสตร์ขึ้นในมหาวิทยาลัยสงขลานครินทร์มหาวิทยาลัยจึงแต่งตั้งคณะกรรมการจัดทำ หลักสูตรนิติศาสตรบัณฑิตโดยมี รองศาสตราจารย์ ดร.ปิติ ทฤษฎิคุณ เป็นประธานกรรมการ และในคราวประชุมครั้งที่ 235 (3/2545)
เมื่อวันที่ 20 เมษายน 2545 สภามหาวิทยาลัยได้อนุมัติหลักสูตรดังกล่าว และเปิดรับนักศึกษารุ่นแรก ในภาคการศึกษาที่ 1 ปีการศึกษา 2545 จำนวน 66 คน เมื่อหลักสูตรนิติศาสตรบัณฑิต เปิดการเรียนการสอน มหาวิทยาลัยได้แต่งตั้งคณะกรรมการบริหารหลักสูตร นิติศาสตรบัณฑิต โดยมี รองศาสตราจารย์ ดร. ปิติ ทฤษฎิคุณ เป็นประธานกรรมการดูแลรับผิดชอบไปก่อน และ ที่ประชุมคณบดีในคราวประชุมครั้งที่ 7/2545 เมื่อวันที่ 4 กรกฎาคม 2545 เห็นชอบให้เสนอขอจัดตั้ง คณะนิติศาสตร์เป็นหน่วยงานภายในต่อสภามหาวิทยาลัย ต่อมาในคราวประชุมสภามหาวิทยาลัยครั้งที่ 255 (5/2545)
เมื่อวันที่ 13 กรกฎาคม 2545 สภาให้จัดตั้งเป็นโครงการจัดตั้งคณะนิติศาสตร์และพัฒนาหลักสูตร นิติศาสตร์ โดยมี ศ.ดร.บวรศักดิ์ อุวรรณโณ เป็นประธานกรรมการสุดท้ายสภามหาวิทยาัลัยเห็นชอบให้ตั้งคณะนิติศาสตร์เป็นหน่วยงานภายใน มหาวิทยาลัยในคราวประชุม สภามหาวิทยาลัยครั้งที่ 260 (1/2546) เมื่อวันที่ 8 กุมภาพันธ์ 2546 โดยมีวัตถุประสงค์ของการจัดตั้ง 5 ประการ และสภามหาวิทยาลัยได้ประกาศจัดตั้งคณะนิติศาสตร์เมื่อวันที่ 28 กุมภาพันธ์ 2546
หลักสูตรการศึกษา
คณะนิติศาสตร์ มหาวิทยาลัยสงขลานครินทร์ จัดการศึกษาในระดับปริญญาตรี 2 หลักสูตร ได้แก่ หลักสูตรนิติศาสตรบัณฑิต (ภาคปกติและภาคสมทบ) และหลักสูตรนิติศาสตรบัณฑิต (ภาคบัณฑิต)
1. หลักสูตรนิติศาสตรบัณฑิต (ภาคปกติและภาคสมทบ)
2. หลักสูตรนิติศาสตรบัณฑิต (ภาคบัณฑิต)
ผู้เข้าศึกษาในหลักสูตรนิติศาสตรบัณฑิต (ภาคบัณฑิต) ต้องสำเร็จการศึกษาในระดับปริญญาตรี หรือเทียบเท่าในสาขาอื่นที่มิใช่นิติศาสตร์ โดยจัดการเรียนการสอนในเวลานอกราชการ รวมทั้งวันเสาร์และวันอาทิตย์
ขณะนี้คณะนิติศาสตร์กำลังมีแผนเปิดรับนักศึกษาเข้าศึกษาในระดับปริญญาโท หลักสูตรนิติศาสตร์มหาบัณฑิต ซึ่งจะเปิดรับนักศึกษาในปีการศึกษา 2564
แหล่งข้อมูลอื่น
คณะนิติศาสตร์ มหาวิทยาลัยสงขลานครินทร์
Official Fanpage | Facebook
สโมสรนักศึกษาคณะนิติศาสตร์ มหาวิทยาลัยสงขลานครินทร์
งานรับนักศึกษา ม.อ.
ทางหลวงแผ่นดินหมายเลข 1265
ทางหลวงแผ่นดินหมายเลข 1265 [แยกทางหลวงหมายเลข 1095 (ปาย)-วัดจันทร์] เป็นทางหลวงสายหลักที่ใช้สำหรับเดินทางเข้าสู่หมู่บ้านวัดจันทร์ และศูนย์พัฒนาโครงการหลวงวัดจันทร์ อำเภอกัลยาณิวัฒนา จังหวัดเชียงใหม่ โดยเชื่อมต่อจากทางหลวงแผ่นดินหมายเลข 1095 (แม่มาลัย-ปาย-แม่ฮ่องสอน) ที่อำเภอปาย จังหวัดแม่ฮ่องสอน
รายละเอียดของเส้นทาง
เส้นทางนี้อยู่ในการดูแลของแขวงทางหลวงแม่ฮ่องสอน สำนักงานทางหลวงที่ 1 (เชียงใหม่) กรมทางหลวง เริ่มต้นจากแยกทางหลวงแผ่นดินหมายเลข 1095 (ถนนแม่มาลัย-ปาย) กิโลเมตรที่ 85+225 ด้านซ้ายทาง (จากแม่มาลัย) ที่บ้านแม่ปิง ตำบลแม่ฮี้ อำเภอปาย จังหวัดแม่ฮ่องสอน เลียบไปตามริมฝั่งห้วยแม่ยะและแม่น้ำปาย ผ่านบ้านเมืองแปง ศูนย์พัฒนาโครงการหลวงวัดจันทร์ ข้ามแม่น้ำแม่แจ่ม และสิ้นสุดที่หมู่บ้านวัดจันทร์ ตำบลบ้านจันทร์ อำเภอกัลยาณิวัฒนา จังหวัดเชียงใหม่ ที่แยกตัดทางหลวงแผ่นดินหมายเลข 1349 (สะเมิง-วัดจันทร์) รวมระยะทาง 43.619 กิโลเมตร เส้นทางเป็นถนนลาดยางขนาด 2 ช่องจราจรตลอดสาย กว้าง 7.00 เมตร เขตทางกว้างข้างละ 20.00 เมตร
ประวัติการก่อสร้างเส้นทาง
แนวเส้นทางสายนี้ เดิมเป็นทางลำลองของเหมืองแร่มหาลานนาและทางเดินเท้าเข้าสู่หมู่บ้านวัดจันทร์ อำเภอแม่แจ่ม (เดิม) จังหวัดเชียงใหม่ ความกว้าง 2.5 เมตร กรมทางหลวงได้เริ่มก่อสร้างโดยขยายคันทางเดิมและปรับปรุงช่วงที่ลาดชันในปี พ.ศ. 2523-2524 จากนั้นได้ปรับปรุงเส้นทางช่วง 12 กิโลเมตรแรกเป็นผิวทางลูกรังในปี พ.ศ. 2526 และได้เร่งดำเนินการก่อสร้างผิวทางลูกรังในส่วนที่เหลือเพื่อสนับสนุนศูนย์พัฒนาโครงการหลวงวัดจันทร์เมื่อปี พ.ศ. 2527 แต่เนื่องจากกำลังคนและเครื่องจักรไม่พอ ทางแขวงการทางแม่ฮ่องสอนจึงดำเนินการจากกิโลเมตรที่ 12 ถึง 28 และศูนย์สร้างทางลำปางดำเนินการตั้งแต่กิโลเมตรที่ 28 เป็นต้นไป จากนั้นในปี พ.ศ. 2528 จึงได้ตัดลาดเชิงเขาแก้ความลาดชันเป็นแห่งๆ ในช่วง 28 กิโลเมตรแรก และได้รับมอบเส้นทางช่วงกิโลเมตรที่ 0 ถึง 26+931 เป็นทางบำรุงเมื่อวันที่ 10 พฤษภาคม พ.ศ. 2528 ในภายหลังมีการปรับปรุงเส้นทางเป็นระยะๆ ในช่วงปี พ.ศ. 2539-2545 จนกระทั่งการปรับปรุงล่าสุด ทำให้เส้นทางนี้เป็นถนนลาดยางตลอดสายเมื่อปี พ.ศ. 2550
สถาปัตยกรรมไทยประเพณี
คำว่า แบบประเพณี มิใช่คำเรียกที่ใช้มาแต่อยุธยาแต่เป็นการเรียกสมัยหลัง คำที่ใช้ใกล้เคียงในสมัยนั้นเรียกว่า แบบหลวง ซึ่งให้นัยยะการสร้างอาคารตามขนบประเพณีซึ่งถูกรักษาและพัฒนาจากช่างหลวง ในสมัยรัตนโกสินทร์ พระบาทสมเด็จพระนั่งเกล้าเจ้าอยู่หัว มีการเรียกแบบอาคารที่สร้างตามขนบประเพณีว่า "วัดแบบขนบนิยม" และวัดที่รัชกาลที่ 3 โปรดให้สร้างขึ้นแบบใหม่ว่า "วัดทรงประดิษฐ์ใหม่" ภายหลังเรียกว่า "แบบพระราชนิยม"
ลักษณะและวิวัฒนาการ
เอกลักษณ์ของสถาปัตยกรรมไทยประเพณี คือ เป็นอาคารขนาดใหญ่ มีการแก้ปัญหาเรื่องรูปทรง รูปร่าง ขนาดและสัดส่วน ได้อย่างเหมาะสม ลักษณะรูปทรงชะลูด ทรงของอาคารที่มีผนังสอบลู่สู่ด้านบน มีการใช้หลังคาที่เรียกว่า ตับหลังคา การลดชั้นหลังคา เพื่อย่อยระนาบ ผืนหลังคาแอ่นโค้ง มีการย่อมุม ยื่นมุข ชายคายื่นออกล้ำผนังโดยรอบ มีการใช้ลวดลายทำให้สิ่งใหญ่โตมีรายละเอียด ดูเล็กลง มีการปิดทอง ร่องชาด แกะสลักและปั้นปูนประกอบ
การจัดวางอาคารต่าง ๆ แสดงให้เห็นถึงแนวคิดเกี่ยวกับโครงสร้างจักรวาล แผนผังของวัดในสมัยสุโขท้ยและอยุธยาจะใช้ระบบแนวแกนดิ่งเป็นหลักและมีแนวแกนราบเข้ามาสัมพันธ์ด้วย ณ ตำแหน่งของเจดีย์ประธานหรือพระมหาธาตุอันถือได้ว่าเป็นแนวแกนกลางของจักรวาลหรือเขาพระสุเมรุ วิหารหลวงอยู่ส่วนหน้าของแนวแกน ถัดไปเป็นเจดีย์ประธานที่ล้อมรอบด้วยระเบียงคดรูปสี่เหลี่ยมจัตุรัส ที่เชื่อมกับวิหารส่วนหน้าหรืออุโบสถส่วนหลังในแนวแกนดิ่ง
คติการสร้างอุโบสถในสมัยสุโขทัย อุโบสถยังมีขนาดเล็กมาก ไม่ได้ให้ความสำคัญมากนัก การสร้างอุโบสถเริ่มแพร่หลายในสมัยอยุธยาไปแล้ว อาคารประเพณีที่สร้างในสมัยอยุธยาตอนปลายมีลักษณะเฉพาะของยุคสมัย แผนผังของเจดีย์ได้ยุติการใช้เจดีย์เป็นประธานในแผนผัง แต่ใช้อุโบสถหรือวิหารเป็นประธานแทน แล้วใช้กำแพงแก้วเป็นแนวล้อมเพื่อเน้นอาคารและเน้นเจดีย์ประธานแยกจากเจดีย์รายซึ่งมีขนาดใกล้เคียงกัน ในสมัยสมเด็จพระนารายณ์ได้รับอิทธิพลจากตะวันตก ชายคาจะกุดป้อม หลังคามักจะเป็นผืนเดียวไม่ซ้อนชั้น
ตลก 6 ฉาก
ตลก 6 ฉาก เป็นรายการวาไรตี้ผสมละครซิตคอมตลกสั้นจบในตอนมีความกระชับ และปิดท้ายด้วยเกมโชว์ ออกอากาศทุกวันเสาร์ 10:00 - 11:00 น. ทางช่องเวิร์คพอยท์ ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ในยุคแรกมีฉากทั้งหมด 6 ฉาก เช่น ฉากโรงพยาบาล, ร้านกาแฟ, ซูเปอร์มาเก็ต, ฟิตเนส เป็นต้น จึงได้ชื่อว่า "ตลก 6 ฉาก" ละครจะเน้นความตลกขบขัน ภายใต้สโลแกนว่า “จะฉากอะไรในชีวิต ก็คิดให้มันเป็นเรื่อง..ตลก”
นอกจากนี้ยังเป็นรายการโทรทัศน์รายการแรกของไทยที่ได้รับ เหรียญรางวัลและเกียรติบัตรจาก เวที อินเตอร์เนชั่นแนล เอมี่ อะวอร์ดส รางวัลทางโทรทัศน์ระดับโลก
ในปี 2565 ฉากในรายการจะมีทั้งหมด 9 ฉาก ได้แก่ ออฟฟิศจิตป่วน, ข่าวด่วนชวนยิ้ม, แท็กซี่ฮาเฮ, ร้านเฮียพัน, รถไฟฟ้า, บ้าน, ห้าง, ร้านโยเกิร์ต และรายการวิทยุ แต่ละฉากก็จะมีเนื้อเรื่องที่แตกต่างกันออกไป มีนักแสดงหมุนเวียนสับเปลี่ยนกันแสดงทุกฉาก หากตอนในฉากใดมีหมายเลขกำกับด้านล่าง แสดงว่าเป็นตอนที่จะมีมากกว่า 1 ช่วงในตอนนั้น ๆ
รูปแบบ
ในยุคแรก เปิดรายการมาพิธีกรจะกล่าวสวัสดีคุณ​ผู้ชมแล้วก็แนะนำแขกรับเชิญประจำสัปดาห์ โดยการร้องเพลงต้อนรับ หลังจากนั้นก็จะมีการคุยกับแขกรับเชิญ แล้วจึงตัดมาเป็นละครซิตคอมสั้นช่วงละ 2 ฉาก (ปัจจุบันจะมีช่วงละ 4 ฉาก และ 6 ฉากในภายหลัง) เมื่อละครจบครบทั้ง 6 ฉาก (หรือ 11 ฉากและ 12 ฉากในภายหลัง) ก็มาถึงช่วงสุดท้ายของรายการ ซึ่งดารารับเชิญจะร่วมเล่นเกมกับพิธีกร (แต่อย่างไรก็ดี ตั้งแต่วันที่ 13 พฤษภาคม 2553 ถึง 30 ธันวาคม 2553 ทางรายการจะไม่มีแขกรับเชิญมาร่วมรายการ จึงกลายเป็นการแข่งขันเกมของพิธีกรแทน)
โดยช่วงแรกจะไม่มีเพลงบรรเลงเข้าฉากถัดไปจะเป็นผู้บรรยายประกาศชื่อฉากที่จะนำออกอากาศ ต่อมาใน พ.ศ. 2552 มีการใช้เพลงบรรเลงประกอบฉากซึ่งทำนองจะเข้ากับฉากของแต่ละฉาก ต้นปี 2556 มีการดัดแปลงเพลงเข้าฉากเพื่อให้เข้ากับไตเติ้ลใหม่ แต่กลางปีเดียวกันกลายเป็นไตเติ้ลรายการแทน จนกระทั่งปี 2558
ต่อมาในปี 2557 เบรกแรก จะเปิดรายการด้วยละครก่อนต่อด้วยผู้ดำเนินรายการหลัก 10 คนมาต้อนรับผู้ชม และมีประเด็นประจำสัปดาห์มาให้ผู้ดำเนินรายการพูดคุยกัน แล้วส่งผู้ชมไปชมละคร ต่อมาเบรก 2-4 จะเป็นละคร เบรก 5 ที่เป็นการเล่นเกมของผู้ดำเนินรายการ ปิดท้ายด้วยคำคม และช่วงมุกหลุด ที่รวบรวมมุกหลุด ๆ จากละคร หรือมุกที่ไม่ได้มีในละคร
การออกอากาศ
“ตลก 6 ฉาก” เดิมออกอากาศทุกวันอาทิตย์ เวลา 16.00 น. ทางช่อง 5 เริ่มครั้งแรก 21 ตุลาคม 2550 ต่อมารายการนี้มีการเปลี่ยนแปลงเวลาออกอากาศมาเป็นทุกวันเสาร์ ช่อง 5 เวลา 14.00 น. ตั้งแต่วันที่ 1 มีนาคม 2551 เป็นต้นไป และเมื่อต้นปี พ.ศ. 2552 ละครก็หลุดออกจากผังช่อง 5 พร้อมรายการอื่นในเครืออีก 4 รายการเนื่องจากความผิดพลาดในการสื่อสารและประสานงานกันของบริษัทกับสถานี โดยตอนสุดท้ายออกอากาศเมื่อวันที่ 27 ธันวาคม พ.ศ. 2551
ใน พ.ศ. 2552 กลับมาออกอากาศอีกครั้งที่ช่อง 5 เช่นเดิม ทุกวันศุกร์ เวลา 23.00 น. เป็นต้นไป เริ่มออกอากาศ 24 เมษายน พ.ศ. 2552 เพื่อทดแทนรายการแฟนพันธุ์แท้
ใน พ.ศ. 2553 ตั้งแต่เทปวันพฤหัสบดีที่ 4 กุมภาพันธ์ พ.ศ. 2553 จะย้ายวัน และ เวลาออกอากาศไปเป็นวันพฤหัสบดี เวลา 23.30 - 00.10 น. เนื่องจากมีรายการของทางบริษัทฯ คือ SME ตีแตก มาออกอากาศในช่วงเวลาดังกล่าว และ เป็นการแข่งขันอีกรายการของทางบริษัท คือ ล้วงลับตับแตก ซึ่งออกอากาศคนละช่อง แต่อยู่ในช่วงเวลาเดียวกัน "ตลก 6 ฉาก" ใน พ.ศ. 2554 เปลี่ยนแปลงเวลาออกอากาศเป็นทุกวันเสาร์เวลา 12.50 น. เริ่มวันเสาร์ที่ 1 มกราคม พ.ศ. 2554 ต่อมาในปี พ.ศ. 2557 มีการขยับเวลาการออกอากาศจากเดิม 12.50 - 14.00 น. เป็น 13.50 - 15.00 น.(โดยประมาณ) เนื่องจากมีรายการคืนความสุขให้คนในชาติของคณะรักษาความสงบแห่งชาติ (คสช.)ออกอากาศรีรันในช่วง 08.00 น. โดยเริ่มออกอากาศตั้งแต่เดือนพฤษภาคม 2557 จนถึง ธันวาคม 2557
ใน พ.ศ. 2558 มีการเปลี่ยนแปลงการออกอากาศเป็นทุกวันเสาร์ เวลา 12.00 - 13.30 น. (1 ชั่วโมงครึ่ง) และ ย้ายการออกอากาศจาก ททบ.5 มาเป็น ช่องเวิร์คพอยท์ โดยเริ่มออกอากาศครั้งแรกวันเสาร์ที่ 3 มกราคม 2558 นี้ เป็นต้นไปและออกอากาศซ้ำอีกครั้งทุกวันจันทร์เวลา 23.00 - 00.30 น.
ใน พ.ศ. 2559 งดออกอากาศจำนวน 1 วัน ในวันที่ 11 มิถุนายน 2559 เนื่องจากมีการรายงานข่าวและถ่ายทอดสดผ่านทางโทรทัศน์รวมการเฉพาะกิจแห่งประเทศไทยในพระราชพิธีฉลองสิริราชสมบัติครบ 70 ปี
ใน พ.ศ. 2561 มีการเปลี่ยนแปลงการออกอากาศเป็นทุกวันเสาร์ เวลา 11.30 - 12.30 น. (60 นาที) โดยเริ่มออกอากาศครั้งแรกวันเสาร์ที่ 6 มกราคม 2561 เป็นต้นไป และงดออกอากาศจำนวน 3 สัปดาห์ ระหว่างวันที่ 18, 25 สิงหาคม และ 1 กันยายน เนื่องจากทางสถานี ถ่ายทอดสดการแข่งขันเอเชียนเกมส์ 2018
ใน พ.ศ. 2562 ฉากห้องเรียน ได้ย้ายไปอยู่หกฉากครับจารย์ โดยการเพิ่ม ชูศักดิ์ เอี่ยมสุข และ ตุ๊กกี้ สุดารัตน์ พร้อมปรับปรุง ห้องเรียนภายใน
ใน พ.ศ. 2565 มีการเปลี่ยนแปลงการออกอากาศให้เร็วขึ้น ในทุกวันเสาร์ จากเดิม 11:30 น. - 12:30 น. มาเป็น 10:00 - 11:00 น. โดยเริ่มออกอากาศครั้งแรกวันเสาร์ที่ 8 มกราคม 2565
การยุติการออกอากาศ
วันที่ 24 พฤษภาคม 2565 ท๊อฟฟี่ ศิวดล นักแสดงนำของตลกหกฉากได้ออกมาโพสต์ภาพความทรงจำ พร้อมข้อความมีใจความสำคัญว่า ตลกหกฉากได้ทำการปิดรายการลงหลังออกอากาศยาวนานถึง 15 ปี โดยตอนสุดท้ายออกอากาศวันที่ 26 มีนาคม 2565
และมีต่อในรายการ "หกฉากครับจารย์" ออกอากาศทุกวันอาทิตย์ เวลา 11.45 - 13.00 น. มีนักแสดง "ตุ๊กกี้ สุดารัตน์ บุตรพรม" รับบท "ครูเพ็ญศรี" และ "โหน่ง ชะชะช่า" เป็นนักแสดงมาจากรายการ ตลก 6 ฉาก มาแสดงรายการนี้ด้วย
ตัวละครพิเศษ
ยอดนักสืบที่มักจะปรากฏตัวในฉากต่าง ๆ เพื่อสืบคดีหรือแม้กระทั่งตามสืบชู้แต่มักจะไม่ประสบความสำเร็จในการสืบ จนมีการทำ ตลก 6 ฉาก ตอนพิเศษ "โคขุน ยอดนักสืบ" ที่จะมีประโยคพูดเปิดตัวว่า เพราะความจริงมีเพียงหนึ่งเดียวเท่านั้น
ละครพิเศษ
รัก 6 ฉาก เป็นชื่อรายการตลก 6 ฉากในเทปพิเศษ ออกอากาศในช่วงที่มีการงดรายการบันเทิง เพื่อแสดงความอาลัยแด่สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เมื่อวันที่ 13 มกราคม, 20 มกราคม, 8 พฤศจิกายน และ 22 พฤศจิกายน พ.ศ. 2551 โดย 2 เทปแรก จะมีแขกรับเชิญเทปละ 2 ท่านเป็นชาย 1 คนและหญิง 1 คน โดยรายการตลกหกฉากในชื่อพิเศษนี้จะเป็นเทปที่งดเสียงหัวเราะ งดความสนุกสนาน งดเสียงดนตรี แต่พิธีกรจะพูดคุยกับแขกรับเชิญในเรื่องของความรัก และมีละครสั้นซิตคอม 6 ฉากเป็นเรื่องราวเกี่ยวกับความรักล้วน ๆ ทั้งสดใส เหงา เศร้า และสมหวัง เมื่อละครจบครบทั้ง 6 ฉาก พิธีกรก็มีการพูดคุยกับแขกรับเชิญเป็นครั้งสุดท้าย ก่อนกล่าวปิดรายการ ยกเว้นในเทปวันที่ 8 และ 22 พฤศจิกายน พ.ศ. 2551 ที่มีแขกรับเชิญเพียงคนเดียว ได้ร้องเพลงตามปกติก่อนปิดรายการ
เจสัน มัวร์ (บรรณาธิการวิกิพีเดีย)
เจสัน มัวร์ (เกิด 1985 (age 35)) เป็นบรรณาธิการวิกิพีเดียชาวอเมริกัน หนึ่งในผู้ที่มีส่วนร่วมมากที่สุดในวิกิพีเดียภาษาอังกฤษตามจำนวนการแก้ไข เขาเริ่มแก้ไขตั้งแต่ พ.ศ. 2550 ในชื่อ "Another Believer" โดยมักเขียนเรื่องเกี่ยวกับเหตุการณ์ปัจจุบัน เช่นการระบาดทั่วของโควิด-19 การประท้วงกรณีจอร์จ ฟลอยด์ และวัฒนธรรมเมืองพอร์ตแลนด์ รัฐออริกอน ซึ่งเขาอยู่ที่นั่น ในวิกิพีเดีย มัวร์ได้ก่อตั้งและพัฒนากลุ่มบรรณาธิการสำหรับการทำงานร่วมกันในหัวข้อเหล่านี้ และในฐานะผู้จัดงานในขบวนการวิกิมีเดีย มัวร์เป็นเจ้าภาพจัดงานพบปะและอีดิทอะธอนเพื่อฝึกอบรมบรรณาธิการหน้าใหม่
วิกิพีเดีย
มัวร์เป็นหนึ่งในบรรณาธิการที่มีการใช้งานมากที่สุดตามจำนวนการแก้ไขในวิกิพีเดียภาษาอังกฤษ การแก้ไขกว่าครึ่งล้านครั้ง ภายใต้ชื่อผู้ใช้ "Another Believer" นับตั้งแต่ พ.ศ. 2550 มัวร์ได้สร้างหน้าหลายพันหน้า รวมถึงบทความเกี่ยวกับเหตุการณ์ปัจจุบัน ภัยพิบัติทางธรรมชาติ และการโจมตีของผู้ก่อการร้าย บทความเหล่านี้บางหน้า เช่นการบุกเข้าอาคารรัฐสภาสหรัฐ พ.ศ. 2564 เหตุกราดยิงซูเปอร์มาร์เก็ตในบัฟฟาโล และเหตุกราดยิงที่ลากูนาวูดส์ พ.ศ. 2565 ในวิกิพีเดียภาษาอังกฤษ มัวร์ได้สร้างกลุ่มบรรณาธิการ ("โครงการวิกิ") ที่มุ่งหมายปรับปรุงการเนื้อหาของวิกิพีเดียให้ครอบคลุมเกี่ยวกับเหตุการณ์ปัจจุบัน เช่นการระบาดทั่วของโควิด-19 ในช่วงโควิด-19 เขาได้บันทึกการแพร่ระบาดที่แพร่กระจายอย่างรวดเร็วในหลายรัฐ ภาคธุรกิจ และชุมชนต่าง ๆ ในสหรัฐ เขาได้มีส่วนร่วมหลักในบทความเกี่ยวกับการประท้วงหลังการฆาตกรรมจอร์จ ฟลอยด์ เมื่อเริ่มเขียนบทความการบุกเข้าอาคารรัฐสภาสหรัฐ พ.ศ. 2564 เขาและบรรณาธิการคนอื่น ๆ ได้ควบคุมดูแลเนื้อหาใหม่ที่หลั่งไหลเข้ามาในบทความขณะที่เหตุการณ์กำลังเกิดขึ้นไปพร้อม ๆ กัน นอกจากนั้น เขายังเขียนเกี่ยวกับหัวข้อต่าง ๆ ในพอร์ตแลนด์ รัฐออริกอน เช่น แหวนม้า ดอกกุหลาบ อาคาร Yale Union Laundry และผลงานอัลบั้มของวงออร์เคสตราออริกอนซิมโฟนี (Oregon Symphony) ในปี พ.ศ. 2554 ที่ชื่อว่า Music for a Time of War ส่วนบทความคัดสรรหน้าแรกของมัวร์เกี่ยวกับอัลบั้มเมื่อ พ.ศ. 2550 ที่ชื่อ Rufus Does Judy at Carnegie Hall เขาอธิบายว่าแรงดลใจของเขามาจาก "ความพึงพอใจในทันทีที่ทำให้อินเทอร์เน็ตดีขึ้นอย่างง่ายดาย" และความพึงพอใจจาก "การแบ่งปันข้อมูลกับคนทั้งโลก" CNN Business อธิบายว่ามัวร์เป็น "ผู้มีอิทธิพลในวิกิพีเดีย"
นอกจากการแก้ไขแล้ว มัวร์ยังมีส่วนร่วมในการสร้างสรรค์ขบวนการวิกิมีเดียด้วยการจัดงานพบปะในท้องถิ่นและงานฝึกอบรมบรรณาธิการหน้าใหม่ เมื่อ พ.ศ. 2556 เขาจัดงานอีดิทอะธอนที่พิพิธภัณฑ์ศิลปะพอร์ตแลนด์ และเชิญชวนผู้คนให้ใช้ทรัพยากรของสถาบันในการปรับปรุงเนื้อหาให้ครอบคลุมถึงศิลปินท้องถิ่น องค์กรศิลปะ และศิลปะสาธารณะ เขายังคงจัดงานในพื้นที่พอร์ตแลนด์โดยเฉพาะอย่างยิ่งเพื่อปรับปรุงวิกิพีเดียให้ครอบคลุมเกี่ยวกับศิลปะและศิลปินสตรีในเมืองพอร์ตแลนด์ มัวร์ยังได้ช่วยจัดตั้งองค์กรในเครือของมูลนิธิวิกิมีเดียที่เข้าถึงกลุ่ม LGBT โดยเฉพาะ และแคมเปญ Wiki Loves Pride เพื่อปรับปรุงเนื้อหาให้ครอบคลุมวัฒนธรรมและประวัติศาสตร์ LGBT
ฟุตบอลทีมชาติกูราเซา
ฟุตบอลทีมชาติกูราเซา (Curaçaos voetbalelftal; Selekshon di Futbòl Kòrsou) เป็นทีมฟุตบอลตัวแทนของประเทศกูราเซา ในการแข่งขันฟุตบอลระหว่างประเทศ บริหารงานและควบคุมโดยสหพันธ์ฟุตบอลกูราเซา (Federashon Futbol Korsou หรือ FFK) ก่อตั้งขึ้นใน ค.ศ. 2010 ภายหลังจากการยุบดินแดนปกครองตนเองเนเธอร์แลนด์แอนทิลลีส โดยฟุตบอลทีมชาติเนเธอร์แลนด์แอนทิลลีส ได้เปลี่ยนมาเป็นทีมชาติกูราเซา และเป็นสมาชิกของฟีฟ่าและคอนคาเคฟ รวมถึงเป็นหนึ่งในสมาชิกของสหภาพฟุตบอลแคริบเบียน (CFU)
โดยฟุตบอลทีมชาติกูราเซา มีผลงานชนะเลิศในการแข่งขันฟุตบอลแคริบเบียนคัพ 1 สมัย ในแคริบเบียนคัพ 2017 ที่มาร์ตีนิก ส่วนในการแข่งขันฟุตบอลโลก 2018 รอบคัดเลือก โซนคอนคาแคฟ ทีมชาติกูราเซา ตกรอบคัดเลือกรอบ 3
ยุคดินแดนกูราเซาในอาณัติของเนเธอร์แลนด์ (ค.ศ. 1921–1954)
ฟุตบอลทีมชาติกูราเซา เริ่มมาจากการก่อตั้งสมาคมฟุตบอลกูราเซา (Curaçaose Voetbalbond) หรือ CVB ขึ้นในปี ค.ศ. 1921 ในขณะที่ยังเป็นอาณานิคมกูราเซาและเขตสังกัดของเนเธอร์แลนด์ (Territory Of Curaçao) เพื่อควบคุมและบริหารงานด้านฟุตบอลของทีมชาติกูราเซาในการแข่งขันฟุตบอลระหว่างชาติ
ดินแดนกูราเซาได้มีโอกาสเล่นในกีฬาโอลิมปิก 1 ครั้ง ในโอลิมปิกฤดูร้อน 1952 ที่ประเทศฟินแลนด์ โดยเปลี่ยนมาใช้ชื่อในการแข่งขันโอลิมปิกว่าทีมชาติเนเธอร์แลนด์แอนทิลลีส
ยุคทีมชาติเนเธอร์แลนด์แอนทิลลีส (ค.ศ. 1954–2010)
เดือนธันวาคม ค.ศ. 1954 กูราเซาได้กลายมาเป็นส่วนหนึ่งของเนเธอร์แลนด์แอนทิลลีส ซึ่งเป็นดินแดนปกครองตนเองที่ตั้งขึ้นมาใหม่ภายใต้ราชอาณาจักรเนเธอร์แลนด์ พร้อมกับอารูบา, โบแนเรอ, ซินต์เอิสตาซียึส, ซาบา และซินต์มาร์เติน โดยในวันที่ 15 ธันวาคม ค.ศ. 1954 กูราเซาได้เปลี่ยนมาใช้ชื่อว่า เนเธอร์แลนด์แอนทิลลีส อย่างเป็นทางการ และอยู่ภายใต้การควบคุมของสหภาพฟุตบอลเนเธอร์แลนด์แอนทิลลีส (Nederlands Antilliaanse Voetbal Unie, NAVU) พร้อมกันนี้ได้มีธงทีมชาติเป็นของตัวเองครั้งแรก จากที่เคยใช้ธงแข่งขันในระดับชาติแบบเดียวกับราชอาณาจักรเนเธอร์แลนด์
ทีมชาติเนเธอร์แลนด์แอนทิลลีส ได้เข้าร่วมการแข่งขันฟุตบอลโลก รอบคัดเลือก ตั้งแต่ฟุตบอลโลก 1958 จนถึงฟุตบอลโลก 2010 แต่ยังไม่เคยผ่านเข้าไปแข่งขันในรอบสุดท้าย และได้เข้าร่วมแข่งขันฟุตบอลระดับทวีปอย่างคอนคาเคฟ แชมเปียนชิพ เป็นครั้งแรกในปี ค.ศ. 1963 ที่เอลซัลวาดอร์ โดยการเข้าร่วมแข่งขันครั้งแรกก็สามารถคว้าอันดับสาม มาครองได้สำเร็จ และมาได้อันดับสามอีกครั้งในปี ค.ศ. 1969 ที่คอสตาริกา
ปี ค.ศ. 1986 อารูบาได้แยกตัวออกจากเนเธอร์แลนด์แอนทิลลีส ไปเป็นดินแดนปกครองตนเองที่ขึ้นกับราชอาณาจักรเนเธอร์แลนด์โดยตรง และมีทีมชาติของตัวเองแยกต่างหาก
ในส่วนของทัวร์นาเมนต์ระดับท้องถิ่นอย่าง แคริบเบียนคัพ ทีมชาติเนเธอร์แลนด์แอนทิลลีส ผ่านเข้าไปแข่งขันรายการนี้ 2 ครั้ง โดยผ่านเข้าไปแข่งขันครั้งแรกใน แคริบเบียนคัพ 1989 ที่บาร์เบโดส โดยสามารถเข้าไปถึงรอบรองชนะเลิศ และใน แคริบเบียนคัพ 1998 ที่จาเมกา เนเธอร์แลนด์แอนทิลลีสตกรอบแรก
ทีมชาติกูราเซายุคปัจจุบัน (ค.ศ. 2010–ปัจจุบัน)
วันที่ 10 ตุลาคม ค.ศ. 2010 ดินแดนปกครองตนเองเนเธอร์แลนด์แอนทิลลีสได้ถูกยุบ กูราเซาและซินต์มาร์เตินกลายเป็นดินแดนปกครองตนเองเช่นเดียวกับอารูบาที่แยกออกไปก่อนหน้านี้ และกลับไปก่อตั้งทีมฟุตบอลของตนเองขึ้นมาใหม่อีกครั้ง ส่วนดินแดนที่เหลือของแคว้นเนเธอร์แลนด์แอนทิลลีสที่ยุบไป ได้ถูกผนวกเข้ากับราชอาณาจักรเนเธอร์แลนด์ และมีสภาพเป็นเทศบาลเมือง
ทีมชาติกูราเซาที่ก่อตั้งขึ้นใหม่อยู่ภายใต้การควบคุมดูแลของสหพันธ์ฟุตบอลกูราเซา (Federashon Futbol Korsou, FFK) ได้รับช่วงต่อจากทีมชาติเนเธอร์แลนด์แอนทิลลีส โดยเป็นสมาชิกของฟีฟ่าและคอนคาเคฟ ส่วนทีมชาติซินต์มาร์เตินเป็นสมาชิกของคอนคาเคฟ แต่ยังไม่ได้เป็นสมาชิกของฟีฟ่า
อย่างไรก็ตามดินแดนอย่างโบแนเรอที่เคยเป็นส่วนหนึ่งของเนเธอร์แลนด์แอนทิลลีส แม้ในปัจจุบันจะมีฐานะเป็นเทศบาลเมืองของราชอาณาจักรเนเธอร์แลนด์ แต่ก็มีทีมฟุตบอลเป็นของตนเอง โดยได้เป็นสมาชิกของคอนคาเคฟ ในปี ค.ศ. 2013 แต่ไม่ได้เป็นสมาชิกของฟีฟ่า
ทีมชาติกูราเซาในยุคที่ก่อตั้งขึ้นใหม่เข้าร่วมการแข่งขันฟุตบอลโลกรอบคัดเลือกเป็นครั้งแรกในฟุตบอลโลก 2014 รอบคัดเลือก โซนคอนคาแคฟ โดยตกรอบคัดเลือกรอบ 2
ส่วนในการแข่งขันฟุตบอลระดับภูมิภาค กือเราเซาสามารถผ่านเข้าไปแข่งขันในรายการ แคริบเบียนคัพ 2014 รอบสุดท้าย ที่จาเมกา ได้สำเร็จ หลังจากเคยแข่งขันในรายการนี้มาแล้ว 2 ครั้ง เมื่อครั้งยังเป็นทีมชาติเนเธอร์แลนด์แอนทิลลีส โดยถึงแม้ในแคริบเบียนคัพ 2014 ทีมชาติกูราเซา จะตกรอบแรก แต่ในแคริบเบียนคัพ ครั้งต่อมา กูราเซากลับสามารถทำผลงานได้อย่างเหนือความคาดหมายโดยในแคริบเบียนคัพ 2017 ที่เกาะมาร์ตีนิก กูราเซาเข้าไปถึงรอบชิงชนะเลิศ และสามารถเอาชนะแชมป์เก่าอย่างทีมชาติจาเมกา คว้าแชมป์ได้เป็นสมัยแรก
พลพีร์ สุวรรณฉวี
นาย พลพีร์ สุวรรณฉวี ได้รับเลือกตั้งเป็นสมาชิกสภาผู้แทนราษฎรจังหวัดนครราชสีมา เขต 9 สังกัดพรรคภูมิใจไทย เมื่อวันที่ 14 พฤษภาคม พ.ศ. 2566 ก่อนหน้านี้ดำรงตำแหน่งรองเลขาธิการนายกรัฐมนตรีฝ่ายการเมือง (ประจำนายอนุทิน ชาญวีรกูล) ระหว่าง พ.ศ. 2562 - 2566 ในรัฐบาลของ พลเอก ประยุทธ์ จันทร์โอชา
และ เคยดำรงตำแหน่ง สมาชิกสภาผู้แทนราษฎรจังหวัดนครราชสีมา มาแล้ว 2 สมัย ขณะสังกัดพรรคเพื่อแผ่นดิน และ พรรคชาติพัฒนาเพื่อแผ่นดิน เมื่อ พ.ศ. 2550 - 2554 และ พ.ศ. 2554 - 2556 ตามลำดับ นอกจากนี้ยังเคยดำรงตำแหน่งประธานสโมสรฟุตบอลจังหวัดนครราชสีมา
ประวัติ
นายพลพีร์ สุวรรณฉวี เกิดเมื่อวันที่ 25 พฤศจิกายน พ.ศ. 2525 เป็นบุตรของ ว่าที่ร้อยตรี ไพโรจน์ สุวรรณฉวี อดีตรัฐมนตรีช่วยว่าการกระทรวงพาณิชย์ (ในรัฐบาลของ นายบรรหาร ศิลปอาชา) และแกนนำกลุ่มโคราช พรรคเพื่อแผ่นดิน กับ ร้อยตรีหญิง ระนองรักษ์ สุวรรณฉวี อดีตรัฐมนตรีว่าการกระทรวงเทคโนโลยีสารสนเทศและการสื่อสาร (ในรัฐบาลของนายอภิสิทธิ์ เวชชาชีวะ), อดีตรัฐมนตรีช่วยว่าการกระทรวงการคลัง (ในรัฐบาลของ นายสมัคร สุนทรเวช และรัฐบาล นายสมชาย วงศ์สวัสดิ์) และ อดีตนายกองค์การบริหารส่วนจังหวัดนครราชสีมา (พ.ศ. 2555-2563)
การทำงาน
นายพลพีร์ สุวรรณฉวี ลงสมัครรับเลือกตั้งสมาชิกสภาผู้แทนราษฎรจังหวัดนครราชสีมา สังกัดพรรคเพื่อแผ่นดิน และได้รับเลือกตั้งเป็นสมัยแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ขณะดำรงตำแหน่งได้รับการแต่งตั้งเป็น รองประธานคณะกรรมาธิการ การต่างประเทศ (พ.ศ. 2551-2554) นอกจากนี้ ในปี พ.ศ. 2554 ยังได้ดำรงตำแหน่งผู้ช่วยเลขานุการอนุกรรมาธิการงบประมาณครุภัณฑ์และสิ่งก่อสร้าง และ กรรมาธิการร่าง พ.ร.บ. งบประมาณรายจ่าย ประจำปีงบประมาณ พ.ศ. 2555
ต่อมาในปี พ.ศ. 2554 ย้ายไปสังกัดพรรคชาติพัฒนาเพื่อแผ่นดิน และได้รับการเลือกตั้งเป็นสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครราชสีมา ระหว่างปี พ.ศ. 2555-2556 ได้ดำรงตำแหน่งผู้ช่วยเลขานุการคณะกรรมาธิการ การต่างประเทศ และ รองประธานคณะกรรมาธิการการกีฬาและการท่องเที่ยว ประจำปีงบประมาณ พ.ศ. 2555 เพื่อพิจารณางบประมาณปี พ.ศ. 2556
พ.ศ. 2556 นายพลพีร์ สุวรรณฉวี ได้เข้าร่วมงานกับพรรคเพื่อไทย ชนะการเลือกตั้งสมาชิกสภาผู้แทนราษฎรเป็นการทั่วไป แต่ผลการเลือกตั้งทั่วประเทศคราวนั้นถูกให้เป็นโมฆะ
จนกระทั่งในปี พ.ศ. 2562 นายพลพีร์ สุวรรณฉวี ได้ลงสมัครรับเลือกตั้งในนามพรรคภูมิใจไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนครราชสีมา ผลการเลือกตั้ง ได้คะแนนมาเป็นอันดับสอง ด้วยคะแนน 34,817 คะแนน รองจากนางทัศนาพร เกษเมธีการุณ พรรคพลังประชารัฐ ที่ได้ 36,473 คะแนน
เดือนสิงหาคม พ.ศ. 2562 นายพลพีร์ สุวรรณฉวี ได้รับการแต่งตั้งเป็น รองเลขาธิการนายกรัฐมนตรี (ประจำนายอนุทิน ชาญวีรกูล) ในรัฐบาลของ พลเอกประยุทธ์ จันทร์โอชา จนกระทระทั่ง เดือน พฤษภาคม พ.ศ. 2566
เจ้าพระยาธรรมาธิกรณาธิบดี (หม่อมราชวงศ์ปุ้ม มาลากุล)
มหาเสวกเอก เจ้าพระยาธรรมาธิกรณาธิบดี มีนามเดิมว่า หม่อมราชวงศ์ปุ้ม มาลากุล อดีตเสนาบดีกระทรวงวัง (ปัจจุบันคือสำนักพระราชวัง เทียบเท่าตำแหน่งเลขาธิการสำนักพระราชวัง) ในรัชกาลพระบาทสมเด็จพระจุลจอมเกล้าเจ้าอยู่หัวและพระบาทสมเด็จพระมงกุฎเกล้าเจ้าอยู่หัวและอดีตอภิรัฐมนตรี​
ประวัติ
หม่อมราชวงศ์ปุ้ม มาลากุล เริ่มรับราชการในกรมมหาดเล็ก จนวันที่ 27 มีนาคม ร.ศ. 114 ได้รับพระราชทานสัญญาบัตรเป็นนายกวด มหาดเล็กหุ้มแพรต้นเชือกเวรฤทธิ์ ศักดินา 500 แล้วย้ายมารับราชการกรมวังเป็นจมื่นจงภักดีองค์ขวา ถือศักดินา ๘๐๐ เมื่อวันที่ 23 กุมภาพันธ์ พ.ศ. 2439
หม่อมราชวงศ์ปุ้มได้รับพระราชทานบรรดาศักดิ์เป็น พระยาอนุรักษ์ราชมณเฑียร ถือศักดินา ๑๐๐๐ เมื่อวันที่ 16 พฤศจิกายน พ.ศ. 2446 ต่อมาในวันที่ 7 กรกฎาคม พ.ศ. 2454 ได้รับโปรดเกล้าฯ แต่งตั้งให้ดำรงตำแหน่งเป็น สมุหพระราชมณเฑียร และได้รับพระราชทานยศเป็น มหาเสวกเอก เมื่อวันที่ 26 กรกฎาคม พ.ศ. 2455 จากนั้นในปี พ.ศ. 2456 ในรัชสมัยรัชกาลที่ 6 ทรงพระกรุณาโปรดเกล้าฯ ให้เป็นเสนาบดีกระทรวงวังเมื่อวันที่ 15 เมษายน พ.ศ. 2456 และเป็นอธิบดีกรมศิลปากรเมื่อวันที่ 27 สิงหาคม พ.ศ. 2456
ต่อมาในวันที่ 11 พฤศจิกายน พ.ศ. 2456 ได้รับสถาปนาเป็นเจ้าพระยา มีสมญาจารึกในสุพรรณบัฏว่า เจ้าพระยาธรรมาธิกรณาธิบดี ศรีรัตนมณเฑียรบาล บรมราโชประการกิจจาภิรมย์ สรรโพดมราชธุรานุประดิษฐ ธรรมสุจริตวิบุลย์ มาลากุลวิวัฒน์ บำรุงรัตนราชประเพณี นิตยภักดีนฤปนารถ อันเตบุริกามาตย์มหานายก อรรคเสวกนนทิพาหมุรธาธร กิตติขจรเสนาบดี ศรีรัตนไตรยสรณธาดา อุดมอาชวาธยาไศรย อภัยพิริยบรากรมพาหุ
ท่านมีผลงานสำคัญคือเป็นผู้อำนวยการก่อสร้างวัดราชบพิธสถิตมหาสีมารามราชวรวิหาร ซึ่งเป็นวัดประจำรัชกาลที่ 5 สืบต่อจากพระวรวงศ์เธอ พระองค์เจ้าประดิษฐวรการ และพระเจ้าบรมวงศ์เธอ กรมหลวงสรรพสาตรศุภกิจ
ครอบครัว
เจ้าพระยาธรรมาธิกรณาธิบดี สมรสกับท่านผู้หญิงนงเยาว์ ธรรมาธิกรณาธิบดี ท.จ.ว. (ธิดาพระยาอภัยรณฤทธิ์ (จอมถวิล อมาตยกุล) กับคุณหญิงทรามสงวน) ในพระบรมราชินูปถัมภ์สมเด็จพระศรีพัชรินทราบรมราชินีนาถ พระบรมราชชนนีพันปีหลวง ทั้งสองท่านมีบุตรธิดา ดังนี้ นอกจากนี้ เจ้าพระยาธรรมาธิกรราธิบดี ยังมีบุตรธิดากับภรรยาอื่นอีก ดังนี้
กับเจ้าฟองแก้ว ณ เชียงใหม่ ธิดาในเจ้าน้อยบัวละวงษ์ ณ เชียงใหม่ มีบุตร คือ
กับคุณวงศ์ บุญยะรังคะ มีบุตร ได้แก่
เครื่องราชอิสริยาภรณ์
ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่างๆ ดังนี้
เครื่องราชอิสริยาภรณ์ไทย
(ฝ่ายหน้า)
พระยาราม
พระยาราม อาจหมายถึง
ฝ่า 7 นรกไปกับพระเจ้า
ฝ่า 7 นรกไปกับพระเจ้า เป็นภาพยนตร์แนวแอกชั่นแฟนตาซีจากประเทศเกาหลีใต้ ออกฉายเมื่อ ค.ศ. 2017 กำกับโดย Kim Yong-hwa ดัดแปลงจากการ์ตูนทางอินเตอร์เน็ทเรื่อง Along with the Gods เขียนโดย Joo Ho-min นำแสดงโดย ฮา จอง-อู, ชา แท-ฮย็อน, ชู จี-ฮุน และ คิม ฮยัง-กี
กีฬาบาสเกตบอลในโอลิมปิกฤดูร้อน 1904
การแข่งขันบาสเกตบอลในโอลิมปิกฤดูร้อน 1904 เป็นการแข่งขันบาสเกตบอลโอลิมปิกที่จะจัดขึ้นในเซนต์หลุยส์ ประเทศสหรัฐอเมริกา จัดขึ้นใน พ.ศ. 2447 จัดแข่งขัน 4 ประเภท
30 มิถุนายน
วันที่ 30 มิถุนายน เป็นวันที่ 181 ของปี (วันที่ 182 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 184 วันในปีนั้น
คีปทอล์กกิงแอนด์โนบอดีเอกซ์โพลดส์
คีปทอล์กกิงแอนด์โนบอดีเอกซ์โพลดส์ (Keep Talking and Nobody Explodes) เป็นวิดีโอเกมปริศนาที่พัฒนาและเผยแพร่โดยสตูดิโอสตีลเครตเกมส์ของแคนาดา เกมดังกล่าวกำหนดให้ผู้เล่นปลดระเบิดที่สุ่มสร้างขึ้นอย่างเป็นระบบโดยได้รับความช่วยเหลือจากผู้เล่นคนอื่น ๆ ที่กำลังอ่านคู่มือที่มีคำแนะนำอยู่ เกมนี้ได้รับการออกแบบโดยอาศัยการรองรับความเป็นจริงเสมือนโดยมีความพร้อมใช้งานก่อนในซัมซุงเกียร์ วีอาร์ ที่ขับเคลื่อนด้วยแอนดรอยด์ โดยมีพอร์ตในภายหลังไปยังอุปกรณ์ที่รองรับบนไมโครซอฟท์ วินโดวส์, โอเอสเท็น, เพลย์สเตชัน 4 และลินุกซ์ แม้ว่าจะสามารถเล่นได้โดยไม่มีความเป็นจริงเสมือนในบางกรณี ส่วนการอัปเดตสำหรับเกมที่วางจำหน่ายในเดือนสิงหาคม ค.ศ. 2018 ได้เอาข้อกำหนดความเป็นจริงเสมือนสำหรับระบบที่มีอยู่เหล่านี้ออก รวมถึงการเปิดตัวสำหรับนินเท็นโด สวิตช์ และเอกซ์บอกซ์วัน ส่วนพอร์ตที่ไม่ใช่ความเป็นจริงเสมือนสำหรับไอโอเอสและแอนดรอยด์ได้เปิดตัวในเดือนสิงหาคม ค.ศ. 2019
รูปแบบการเล่น
เกมดังกล่าวได้รับการออกแบบให้เล่นโดยมีผู้เล่นอย่างน้อยสองคน โดยมีผู้เล่นหนึ่งคนเป็น "ผู้ปลดชนวนระเบิด" โดยการเล่นเกมบนอุปกรณ์ (รองรับทั้งคีย์บอร์ดและเมาส์, หน้าจอสัมผัสและการควบคุมเกมแพด รวมถึงรองรับชุดหูฟังความเป็นจริงเสมือน) และผู้เล่นที่เหลือในฐานะ "ผู้เชี่ยวชาญ" ที่อ่านคู่มือการกู้ระเบิดที่ให้มา ตามที่ออกแบบไว้ ผู้ปลดชนวนระเบิดไม่สามารถดูคู่มือได้และต้องพึ่งพาผู้เชี่ยวชาญเพื่อแนะนำ ในทำนองเดียวกัน ผู้เชี่ยวชาญจะมองไม่เห็นระเบิด และต้องพึ่งพาผู้ปลดชนวนระเบิดเพื่ออธิบายระเบิดให้พวกเขาฟัง ทั้งนี้ ผู้เชี่ยวชาญและผู้ปลดชนวนระเบิดสามารถสื่อสารกันได้โดยตรงจากโต๊ะตัวอื่น หรือทางออนไลน์โดยใช้บริการเสียงแยกต่างหาก
ระเบิดแต่ละลูกในเกมประกอบด้วยหลายหน่วยที่นำมาประกอบ ซึ่งหน่วยที่นำมาประกอบเป็นอิสระจากกันและสามารถปลดในลำดับใดก็ได้ หน่วยที่นำมาประกอบส่วนใหญ่ต้องการการปลด โดยจะปลดระเบิดได้สำเร็จเมื่อปลดหน่วยที่นำมาประกอบดังกล่าวทั้งหมดได้สำเร็จ การปลดหน่วยที่นำมาประกอบเหล่านี้ต้องการให้ผู้ปลดชนวนระเบิดถ่ายทอดตัวบ่งชี้ที่มองเห็นได้ไปยังผู้เชี่ยวชาญ ซึ่งจะใช้คู่มือนี้เพื่อกำหนดว่าผู้ปลดชนวนระเบิดจะดำเนินการอย่างไร ส่วนหน่วยที่นำมาประกอบอื่น ๆ นั้น "ยากลำบาก" ซึ่งไม่สามารถปลดได้ และต้องการการดูแลเป็นระยะเพื่อป้องกันไม่ให้เกิดการปะทะขณะที่ระเบิดยังเตรียมพร้อม ระเบิดแต่ละลูกจะมีนาฬิกาจับเวลาถอยหลัง ถ้านาฬิกาจับเวลาถึงศูนย์ ระเบิดดังกล่าวจะระเบิด ระเบิดจะมีค่าการปะทะสูงสุดที่เกิดจากข้อผิดพลาดระหว่างการปลด (รวมถึงการเร่งตัวจับเวลาด้วย) และหากถึงขีดจำกัดสูงสุด ระเบิดดังกล่าวก็จะระเบิด อุปสรรคอื่น ๆ ของผู้ปลดชนวนระเบิด ได้แก่ ไฟในห้องเสมือนที่ดับลงชั่วขณะ และนาฬิกาปลุกที่จะทำให้ผู้ปลดชนวนระเบิดเสียสมาธิ
เกมดังกล่าวแบ่งออกเป็นระดับที่กำหนดไว้ล่วงหน้าหลายระดับ โดยแบ่งออกเป็นกลุ่มทักษะที่กำหนดจำนวนและประเภทของหน่วยที่นำมาประกอบ, เวลาที่จะปลดชนวนระเบิด และค่าการปะทะสูงสุด แต่ละระดับจะสร้างระเบิดและหน่วยที่นำมาประกอบเพื่อคลี่คลายในลักษณะที่เป็นขั้นตอน ผู้เล่นยังสามารถสร้างความท้าทายที่กำหนดเองตามจำนวนหน่วยที่นำมาประกอบ, เวลา และการปะทะ
การพัฒนา
เหล่านักพัฒนา ได้แก่ อัลเลน เปสตาลูกี, เบน เคน และไบรอัน เฟตเตอร์ เดิมได้สร้างเกมนี้สำหรับโกลเบิลเกมแจม ค.ศ. 2014 ที่นั่น พวกเขามีชุดพัฒนาอ็อกคิวลัสลิฟต์สองสามชุด และต้องการใช้ประโยชน์จากความแปลกใหม่ของความเป็นจริงเสมือน เกมดั้งเดิมของพวกเขา ซึ่งเป็นเกมจำลองการนั่งรถไฟเหาะตีลังกาได้ดึงดูดผู้คนจำนวนมากให้ลองเล่น แต่ทั้งสามสังเกตเห็นว่าในขณะที่ผู้สวมชุดหูฟังกำลังเพลิดเพลินกับตัวเอง ผู้ที่รอคิวกลับไม่ได้รับการแบ่งปันความเพลิดเพลินนั้น สิ่งนี้ทำให้พวกเขามีแนวคิดเกี่ยวกับเกมที่ทั้งผู้สวมใส่ชุดหูฟังและและผู้ที่เฝ้าดูผู้สวมใส่สามารถแบ่งปันกันได้ แม้ว่าพวกเขาจะมีหลายสถานการณ์อยู่ในใจ แต่แนวคิดเรื่องการปลดชนวนระเบิดก็เป็นเรื่องที่น่าสนใจที่สุด เช่นเดียวกับสิ่งที่พวกเขาสามารถทำได้ในระหว่างเกมแจม ในตอนท้ายของเกมแจม พวกเขานำเสนอเกมของตนต่อผู้พัฒนาที่เข้าร่วมรายอื่น ๆ โดยบันทึกการเล่นผ่านเกมครั้งแรกของพวกเขาเองซึ่งพวกเขาโพสต์ในยูทูบในภายหลัง ซึ่งการตอบสนองทั้งที่เกมแจม และจากผู้ชมยูทูบที่กล่าวถึงเกมนี้ว่า "เฮฮา" ทำให้ทั้งสามคนตระหนักว่าพวกเขาอยู่ในเกมที่วางขายในตลาดได้ และได้พัฒนาเกมสำหรับการเปิดตัวอย่างเต็มรูปแบบ ในการพัฒนาหลักเกณฑ์ต่าง ๆ สำหรับการปลดอาวุธ หน่วยที่นำมาประกอบเหล่านี้ถูกสร้างขึ้นในขั้นต้นตามขั้นตอนเช่นเดียวกับตัวระเบิดเอง เพื่อให้สามารถปรับเปลี่ยนไปมาระหว่างการสาธิตต่าง ๆ ในงานแสดงสินค้า แม้ว่าเกมสุดท้ายจะมีหลักเกณฑ์ที่กำหนดไว้แบบคงที่สำหรับการปลดชนวนระเบิด แต่ก็มีกรอบงานที่สามารถใช้เพื่อผสมผสานหลักเกณฑ์ในเวอร์ชันต่อ ๆ ไป